Венко, няма да ти дам точно отговор, по-скоро ще си позволя да поразсъждавам по въпроса ти ;-), но като прочетеш разсъжденията ми, предполагам ще се сетиш защо.Коректен хиперлинк за изпращане на email (освен ако не е част от някакъв скрипт) според мен би трябвало да бъде mailto:venko@photokie.com (адресът е примерен). Такъв линк ще стартира локалната програма, която е зададена по подразбиране за електронна поща. Не е задължително на бъде  Microsoft Outlook, може да бъде примерно Windows Live Mail, IBM Lotus Notes, Pegasus Mail, Mozilla'sThunderbird, The Bat!, Eudora, KMail in the Kontact suite, Evolution или Apple Inc.'s Mail - това са най-разпространените т.нар. мейл-агенти, но може да бъде и друг, по-екзотичен. Трудно може да прецениш дали посетителите на сайта ти ще ползват някоя от тези програми.От друга страна не те съветвам да оставяш на сайта си подобни линкове, защото има много повече или по-малко зловредни програмки, които "бродят" из Интернет и събират такива мейли, а след това ги засипват със SPAM. Виждам на разни сайтове хем са оставени, хем не са - т.е. използват разни хитрости, които да позволят хиперлинкът да се ползва само от човек, не от програма - например вместо коректния адрес е записано да речем venko AT photokie.com или нещо подобно, от който човек ще се сети визуално какъв е истинския адрес, но програмата няма да го отчете като e-mail адрес, съответно няма да го засипе с нежелана поща, но също така и локалния мейл-агент няма да го различи като хиперлинк за поща, т.е. става на практика неизползваем.От трета страна някои сайтове или CMS (системи за управление на съдържанието) сами предотвратяват използването на подобни хиперлинкове - или с някакви собствени скриптове ги скриват, или ги "обезсилват", или изобщо не позволяват използването им - точно с цел да не се използват за разпространение на SPAM.И последно - според мен такъв хиперлинк, дори и да е правилно създаден, няма как да стартира уеб-базирана поща, каквито са G-MAIL.COM, ABV.BG, YAHOO.COM и т.н. Не изключвам възможността всяка такава уеб-базирана поща да има някакви локални резидентни програмки, които допълнително се инсталират на компютъра и могат проверяват периодично за нови съобщения и имат разни други екстри, защо не и да се стартират при откриване на такъв хиперлинк от вида mailto:. Но както казва Рачков, "ни ие сигурно..." ;-)С две думи, въпреки че има такава възможност, лично аз не бих използвал такъв хиперлинк в стандартния му вид в мой сайт - ставам все по и по-чувствителен към SPAM напоследък ;-). Всеки преценява за себе си.Надявам се да съм бил полезен. А може би и сам да си си отговорил на въпроса. Успех!